Auctoritate priscorum patrum sancitur ut, si quis de propriis rebus beneficiario usu alicui uoluerit impertire, ita testamentalibus litteris nexibus alligetur, ut omnis controuersia querelarum in posterum obfuscetur. Idcirco comperiat successorum nostrorum sollertia quod nos canonici sancti Petri et sancti Symphoriani suppliciter deprecati a quodam milite nomine Hugone ut ei aliquid concederemus ex terra sancti Symphoriani iure beneficiario in pago Augustidunensi, in loco qui uulgo dicitur Curtis Marculfi. Nos autem, petitionibus eius annuentes, concessimus ei et duobus haeredibus suis ipsam Curtem Marculfi cum omnibus ad se pertinentibus, scilicet pratis, pascuis, uineis, siluis aquarumque decursibus, eo tenore ut fidelior nobis existat et annis singulis in festiuitate sancti Symphoriani tres solidos in censum persoluat; quod si negligentes extiterint tam ipse quam duo haeredes ipsius, componant. Vnde et acceptis ab eo tribus libris argenti, obtentu nostri abbatis Hugonis, iussimus ei hanc praestatoriae cartam facere, ut, quamdiu ipse uixerit et duo haeredes sui, teneant et possideant, postea uero absque ulla calumnia ad nos reuertatur. Vt autem haec carta fortiorem obtineat uigorem, manibus nostris firma